laion/Wikipedia-Exotic huggingface dataset:
আল কিফাহ

আল কিফাহ (আরবি: الكفاح) ছিল জমিয়ত উলামায়ে হিন্দের একটি পাক্ষিক আরবি মুখপত্র। স্বাধীনতার পরবর্তী সময়ে জমিয়ত উলামায়ে হিন্দের দায়িত্বশীলরা উপসাগরীয় দেশগুলোতে জমিয়তের লক্ষ্য ও উদ্দেশ্য প্রচার করার জন্য একটি পাক্ষিক পত্রিকা চালু করার সিদ্ধান্ত নেয়। এই উদ্দেশ্যে ১৯৭৩ সালের জানুয়ারিতে দিল্লি থেকে এই মুখপত্রটি প্রকাশিত হয়, এর সম্পাদক ছিলেন আলতাফুর রহমান আজমি। মুখপত্রটির পৃষ্ঠা সংখ্যা ছিল মাঝারি আকারের ৮। ওয়াহিদুজ্জামান কিরানবি মুখপত্রটিতে গুরুত্বপূর্ণ ভূমিকা পালন করেছিল। পরবর্তী কিছু কারণে ১৯৮৭ সালের ডিসেম্বরে এটি বন্ধ হয়ে যায় কিন্তু ভারতে আরবি ভাষার প্রসারে এটি অবদান রেখেছে। প্রায়শই দারুল উলুম দেওবন্দের মুখপত্র আদ দাঈ–এর সম্পাদকরাই মুখপত্রটি সম্পাদনা করতেন যদিও আল কিফাহ–এর সাথে দারুল উলুম দেওবন্দের কোনো আনুষ্ঠানিক সম্পর্ক ছিল না। এই মুখপত্রটির লক্ষ্য ও উদ্দেশ্য: আরব দেশগুলোতে জমিয়ত উলামায়ে হিন্দের প্রচার করা। জমিয়তের দৃষ্টিকোণ থেকে এখানে সংঘটিত ঘটনাগুলি প্রকাশ করা। ইসলামি নিবন্ধ প্রকাশ করা। ভারতে আরবি ভাষা ও সাহিত্যের প্রচার করা। আল বাসুল ইসলামি আর রায়িদ নদভী, সরওয়ার আলম (২০০০)। Development of Arabic journalism in India after independence [স্বাধীনতার পর ভারতে আরবি সাংবাদিকতার বিকাশ] (গবেষণাপত্র)। ভারত: আরবি বিভাগ, আলিগড় মুসলিম বিশ্ববিদ্যালয়। পৃষ্ঠা ২৪১–২৪৬। hdl:10603/57825।  নদভী, ডক্টর আইয়ুব (১৯৯৮)। Origin and Development of Arabic Journalism in India [ভারতে আরবি সাংবাদিকতার উৎপত্তি ও বিকাশ]। জম্মু ও কাশ্মীর: দারুল হিজরাহ। পৃষ্ঠা ১৭৫–১৭৬।  খান, সালিমুর রহমান (২০০৭)। Evolution & History of Islamic Journalism in India [ভারতে ইসলামি সাংবাদিকতার বিবর্তন ও ইতিহাস]। নতুন দিল্লি: কিতাব ভবন। পৃষ্ঠা ৩৯৮।  আলংগদন, আনিস (২০১৪)। Relocating Arabic language and literature with reference to Arabic journalism in India 1950 to 2000 [১৯৫০ থেকে ২০০০ ভারতে আরবি সাংবাদিকতার উল্লেখ সহ আরবি ভাষা ও সাহিত্যের বিকাশ] (গবেষণাপত্র)। ভারত: মহাত্মা গান্ধী বিশ্ববিদ্যালয়। পৃষ্ঠা ২১৯। hdl:10603/30548।  দেসাই, আহমদ (২০১৫)। Development Of Indo Arabic Literature And The Contribution Of Dr Sayeedur Rahman Al A Zmi Al Nadwi To Al Baas Al Islami [ইন্দো আরবি সাহিত্যের বিকাশ এবং আল বাসুল ইসলামিতে ডক্টর সাঈদুর রহমান আল আজামি আন নদভীর অবদান] (গবেষণাপত্র)। ভারত: গৌহাটি বিশ্ববিদ্যালয়। পৃষ্ঠা ১০৩। hdl:10603/93172।  আরবি, জিকরুল্লাহ (২০১৯)। Contribution of Darul Uloom Deoband to Arabic Journalism With Special Reference of Al-Die [আদ দাঈ-এর বিশেষ উল্লেখ সহ আরবি সাংবাদিকতায় দারুল উলুম দেওবন্দের অবদান] (গবেষণাপত্র)। ভারত: আরবি বিভাগ, মাওলানা আজাদ জাতীয় উর্দু বিশ্ববিদ্যালয়। পৃষ্ঠা ১১৫। hdl:10603/337869।  কামরামুজ্জামান (২০০১)। Maulavi Wahiduzzaman Karanvi His Contribution To Arabic Language And Literature In India [মৌলভি ওয়াহিদুজ্জামান কিরানভি: ভারতে আরবি ভাষা ও সাহিত্যে তার অবদান] (গবেষণাপত্র)। ভারত: আরবি বিভাগ, আলিগড় মুসলিম বিশ্ববিদ্যালয়। hdl:10603/57789।  আব্দুর রহমান, ডক্টর (২০১৮)। "Contributions Of The Scholars Of Darul Uloom Deoband To The Development Of Arabic Journalism In India" [ভারতে আরবি সাংবাদিকতার বিকাশে দারুল উলুম দেওবন্দের আলেমদের অবদান]। আল দেবাল (আরবি ভাষায়)। ৩ (১): ৮১–৮২। আইএসএসএন 2415-5500।
রায়গঞ্জ সরকারি মেডিক্যাল কলেজ ও হাসপাতাল

রায়গঞ্জ মেডিক্যাল কলেজ ও হাসপাতাল হল পশ্চিমবঙ্গের উত্তর দিনাজপুর জেলার রায়গঞ্জে অবস্থিত একটি সরকারিভাবে পরিচালিত চিকিৎসা মহাবিদ্যালয়। এই মহাবিদ্যালয়টি ২০১৮ সালে প্রতিষ্ঠিত হয়েছিল, এটি প্রধানত উত্তর দিনাজপুর জেলার মানুষকে প্রতিরোধমূলক, রোগ নির্ণয় ও নিরাময়মূলক পরিষেবা প্রদান করে। মেডিক্যাল কলেজ ও হাসপাতালটি দুটি ভিন্ন বিদ্যায়ত নিয়ে গঠিত। প্রধান বিদ্যায়ত ড. বি.সি. রায় সরণিতে (জেলা হাসপাতাল ও সুপার স্পেশালিটি হাসপাতাল ক্যাম্পাস, মেডিকেল কলেজের অস্থায়ী ক্যাম্পাস) এবং একাডেমিক কার্যক্রমের জন্য আরও একটি বিদ্যায়ত প্রধান হাসপাতাল বিদ্যায়ত থেকে কয়েক কিলোমিটার দূরে আব্দুলঘাটায় কুলিক নদীর তীরে নির্মাণাধীন রয়েছে। মহাবিদ্যালয়েরটি কলেজ কাউন্সিল দ্বারা পরিচালিত হয়, যার মধ্যে অধ্যক্ষ ও ডিন সহ ২১ সদস্য অন্তর্ভুক্ত রয়েছেন। বর্তমানে, কৌশিক সমাজদার মহাবিদ্যালয়ের অধ্যক্ষ হিসাবে নিযুক্ত রয়েছেন। এছাড়াও পৃথকভাবে চিকিৎসা শিক্ষা কমিটি ও হাসপাতাল পর্যবেক্ষণ কমিটি যথাক্রমে চিকিৎসা বিষয়ক পঠন-পাঠন ও হাসপাতাল পরিচালনা করে। অধ্যক্ষ চিকিৎসা শিক্ষা কমিটির সভাপতিত্ব করেন, অপরদিকে মেডিকেল সুপারিনটেনডেন্ট সহ উপাধ্যক্ষ (এমএসভিপি) হাসপাতাল পর্যবেক্ষণ কমিটির সভাপতিত্ব করেন। প্রতিবছর ন্যাশনাল টেস্টিং এজেন্সি পরিচালিত ন্যাশনাল এলিজিবিলিটি কাম এন্ট্রেন্স টেস্টে উত্তীর্ণ শিক্ষার্থীরা রায়গঞ্জ মেডিক্যাল কলেজ ও হাসপাতালে ভর্তির আবেদনের সুযোগ লাভ করে। মহাবিদ্যালয়ের মোট আসনের (১০০টি) মধ্যে ৮৫ শতাংশ আসনে রাজ্যের স্থানীয় শিক্ষার্থী ও ১৫ শতাংশ আসনে সর্বভারতীয় শিক্ষার্থীদের ভর্তি করা হয়। কেন্দ্রীয় গ্রন্থাগারটি প্রতিষ্ঠানের শিক্ষার্থীদের জন্য পাঠ্য বই সহ জার্নাল ও ইন্টারনেট মাধ্যমে ই-বই পাঠের সুবিধা প্রদান করে। অনুষদদের জন্য অনুষদ পঠন এলাকা ও শিক্ষার্থীদের জন্য শিক্ষার্থীদের পঠন এলাকা নামে দুটি পৃথক কক্ষ রয়েছে। এছাড়াও ই-বই পাঠের জন্য ই-লার্নিং এলাকা রয়েছে। গ্রন্থাগারে ৩ হাজারের বেশি বই এবং দেশীয় ও বিদেশি সহ ৫০ টির অধিক জার্নাল রয়েছে। "College Council"। সংগ্রহের তারিখ ৭ জানুয়ারি ২০২২।  "Medical Education Committee"। সংগ্রহের তারিখ ৮ জানুয়ারি ২০২২।  "Hospital Monitoring Committee"। সংগ্রহের তারিখ ৮ জানুয়ারি ২০২২।  "Library and Information Center"। সংগ্রহের তারিখ ৮ জানুয়ারি ২০২২।  প্রাতিষ্ঠানিক ওয়েবসাইট
বাংলা ব্যান্ড

উল্লেখযোগ্য বাংলা ব্যান্ডদলগুলোর তালিকা।[তথ্যসূত্র প্রয়োজন] দোহার মহীনের ঘোড়াগুলি ভূমি ক্যাকটাস শহর ফ্রেন্ডস কায়া একলব্য (ব্যান্ড) কলকাতা ব্লুস নিওন হাইওয়ে পরশপাথর ফসিলস ক্রসউইন্ডস কালপুরুষ উজান চন্দ্রবিন্দু উচ্চারণ বাংলাদেশের প্রথম ব্যান্ড আর্টসেল ওয়ারফেজ শিরোনামহীন এল.আর.বি. মাইল্‌স্‌ নগর বাউল সোল্‌স অ্যাশেস বাংলাদেশ অর্থহীন অংশ অবসকিউর অড সিগনেচার ক্রিপটিক ফেইট নেমেসিস (বাংলাদেশী ব্যান্ড) আরবোভাইরাস (ব্যান্ড) আভাস শূন্য (ব্যান্ড) মেকানিক্স লালন ব্যান্ড দলছুট জলের গান বাংলা রেনেসা প্রমিথিউস ফিডব্যাক উইনিং পেন্টাগন বাংলাদেশ আর্ক ভাইকিংস কনক্লিউশন চাইম ব্ল্যাক চিরকুট মেঘদল কৃষ্ণপক্ষ মাকসুদ ও ঢাকা মুক্তাঞ্চল শহরতলী রকস্ট্রাটা ভাইব এডভার্ব মনোসরণি বে অফ বেঙ্গল এনকোর সহজিয়া অবলিগ রিকল সাবকনসাস আফটারম্যাথ সোনার বাংলা সার্কাস দ্যা ট্র্যাপ ওল্ড স্কুল বাংলা ব্যান্ড সম্পর্কে বিস্তারিত তথ্য, ইতিহাস ও আর্কাইভ রাখা আছে Bangla.Band ওয়েবসাইটে।
আয়ারল্যান্ড জাতীয় অনূর্ধ্ব-১৯ ক্রিকেট দল

আয়ারল্যান্ড জাতীয় অনূর্ধ্ব-১৯ ক্রিকেট দল অনূর্ধ্ব-১৯ আন্তর্জাতিক ক্রিকেটে সমগ্র আয়ারল্যান্ডের প্রতিনিধিত্ব করে। আয়ারল্যান্ড ৮ বার অনূর্ধ্ব-১৯ ক্রিকেট বিশ্বকাপে অংশগ্রহণ করেছে, যা ইংল্যান্ড ব্যতীত অন্য ইউরোপীয় দলগুলির মধ্যে সর্বোচ্চ। সর্বাধিক শ্রেষ্ঠ ফলাফল হল ২০১০ বিশ্বকাপে দশম স্থান অধিকার।
জাতীয় যোগ্যতা ও প্রবেশিকা পরীক্ষা (স্নাতক-পূর্ব)

জাতীয় যোগ্যতা ও প্রবেশিকা পরীক্ষা (স্নাতক-পূর্ব) (ইংরেজি: National Eligibility cum Entrance Test (Undergraduate) বা NEET (UG)) ভারতে চিকিৎসাবিদ্যা সংক্রান্ত পড়াশোনার জন্য প্রবেশিকা পরীক্ষা। এটি পূর্বে নিখিল ভারতীয় প্রাক-মেডিকেল পরীক্ষা (AIPMT) নামে পরিচিত ছিল। এই পরীক্ষায় উত্তীর্ণ শিক্ষার্থীরা MBBS, BDS, AYUSH ডিগ্রি অর্জনের জন্য কলেজে ভর্তি হবার যোগ্যতা অর্জন করে। পরীক্ষাটির পূর্ণমান ৭২০ ও সময় ৩ ঘণ্টা। মোট ১৮০ টি প্রশ্ন তিনটি বিষয় (জীববিদ্যা, পদার্থবিদ্যা ও রসায়ন) থেকে আসে যার মধ্যে জীববিদ্যা থেকে ৯০ টি এবং পদার্থবিদ্যা থেকে ৪৫ টি ও রসায়ন থেকে ৪৫ টি। প্রতিটি প্রশ্নের মান ৪। সঠিক উত্তর দিলে +৪, উত্তর না দিলে ০, ভুল উত্তর দিলে -১। ২০২১-এ গঠনে কিছুটা পরিবর্তন আনা হয়। জীববিদ্যাকে দুটি অংশ প্রাণীবিদ্যা ও উদ্ভিদবিদ্যা করা হয়। এরপর চারটি অংশের প্রতিটিতে A ও B দুটি করে আলাদা সেট তৈরি করা হয়। A সেটে আবশ্যক ৩৫ টি প্রশ্ন ও B সেটে ১৫ টি প্রশ্ন ছিল যার মধ্যে ১০ টি উত্তর করা যেত। রাষ্ট্রীয় শৈক্ষিক অনুসন্ধান এবং প্রশিক্ষণ পরিষদএর একাদশ ও দ্বাদশ শ্রেণীর জীববিদ্যা, পদার্থবিদ্যা ও রসায়ন পুস্তকের সমস্ত কিছু। PH = শারীরিকভাবে প্রতিবন্ধী পরীক্ষার্থী ভারতের রাজস্থানের কোটাকে সে দেশের প্রধানমন্ত্রী নরেন্দ্র মোদী ভারতের ‘শিক্ষার কাশী (পবিত্র শহর)’ হিসাবে ঘোষণা করেছেন। এ শহর কোচিংয়ের কারণে ব্যাপক পরিচিত। কোচিং–বাণিজ্যের আর্থিক মূল্য ১২০ বিলিয়ন রুপি। সেখানে বারোটিরও বেশি ইনস্টিটিউট রয়েছে। এসব প্রতিষ্ঠানে শিক্ষার্থীরা মেডিকেল বা ইঞ্জিনিয়ারিং কলেজে ভর্তি হতে অত্যন্ত কঠিন প্রতিযোগিতামূলক পরীক্ষায় অংশগ্রহণের জন্য প্রস্তুতি নেন। পাঠ্যক্রমের সঙ্গে তাল মিলিয়ে চলার জন্য তাঁরা সপ্তাহে ৭ দিনই প্রায় ১৮ ঘণ্টা পর্যন্ত পড়াশোনা করেন। ২০২৩ সালে মাত্র ১ লাখ ৪০ হাজার আসনের বিপরীতে ২০ লাখের বেশি শিক্ষার্থী মেডিকেলের ভর্তি পরীক্ষা জাতীয় যোগ্যতা ও প্রবেশিকা পরীক্ষা (স্নাতক-পূর্ব) বা NEET (National Eligibility cum Entrance Test) এ অংশ নিয়েছিলেন। অন্যদিকে ভারতীয় প্রযুক্তিবিদ্যা প্রতিষ্ঠান বা IIT (Indian Institutes of Technology) নামে পরিচিত শীর্ষ প্রযুক্তি-প্রতিষ্ঠানে ইঞ্জিনিয়ারিংয়ের ১০ হাজার আসনে ভর্তি হওয়ার জন্য জয়েন্ট এন্ট্রান্স পরীক্ষা (মেইনস) বা JEE-Mains পরীক্ষা দিয়েছিলেন ১০ লাখের বেশি শিক্ষার্থী। কোটায় কোচিংয়ের সংস্কৃতি এবং শিক্ষার্থীদের একাডেমিক, পারিবারিক ও সামাজিক চাপ তাঁদের মানসিকভাবে বিপর্যস্ত করে তোলে। ফলে অনেক কোচিং স্কুল মনোরোগ বিশেষজ্ঞ ও পরামর্শদাতা রাখেন। কোটার কোচিং স্কুলগুলোর বছরের ফি প্রায় দেড় লাখ রুপি। ফলে অনেক অভিভাবককে সন্তানদের পড়াশোনার খরচ জোগাতে অনেক আত্মত্যাগ করতে হয়। ভারতীয় প্রযুক্তিবিদ্যা প্রতিষ্ঠান জয়েন্ট এন্ট্রান্স পরীক্ষা (মেইনস) জয়েন্ট এন্ট্রান্স পরীক্ষা (অ্যাডভান্সড) "NEET records 56.44% pass rate"। thenewsminute.com। সংগ্রহের তারিখ ২৯ সেপ্টেম্বর ২০২১। [স্থায়ীভাবে অকার্যকর সংযোগ] "NEET-FAQ"। National Testing Agency (NTA)। ২৬ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২২।  গার্ডিয়ান, দ্য (২০২৩-১২-০৩)। "ভারতের কোচিং–রাজধানী কোটার অন্ধকার দিক"। দৈনিক প্রথম আলো। সংগ্রহের তারিখ ২০২৩-১২-০৩।  "ভারতের কোচিং রাজধানী কোটা: 'দেশটির সবচেয়ে চাপে থাকা শহর'"। The Business Standard (ইংরেজি ভাষায়)। ২০২৩-১১-১৪। সংগ্রহের তারিখ ২০২৩-১২-০৩।
রবীন্দ্র সৃজনকলা বিশ্ববিদ্যালয়

রবীন্দ্র সৃজনকলা বিশ্ববিদ্যালয় বাংলাদেশের একটি বেসরকারী পর্যায়ের উচ্চ-শিক্ষাদানকারী প্রতিষ্ঠান। বাংলাদেশের রাজধানী ঢাকার উত্তরায় ২০১৬ সালে বিশ্ববিদ্যালয়টি প্রতিষ্ঠিত হয়। ২০১৬ সালে রবীন্দ্র সৃজনকলা বিশ্ববিদ্যালয় প্রতিষ্ঠার উদ্যোগ নেওয়া হয়। বর্তমানে ১৪ সদস্যের একটি ট্রাস্টি বোর্ড এটির পরিচালনায় রয়েছেন। রবিন খান ট্রাস্টি বোর্ডের সচিব ও সমন্বয়কারী ট্রাস্টি। এই বিশ্ববিদ্যালয়ের স্বপ্নদ্রষ্টা ছিলেন জাতীয় অধ্যাপক আনিসুজ্জামান, বাংলাদেশ বিশ্ববিদ্যালয় মঞ্জুরী কমিশন-এর প্রাক্তন চেয়ারম্যান অধ্যাপক নজরুল ইসলাম এবং শিল্পী রেজওয়ানা চৌধুরী বন্যা। রবীন্দ্র সৃজনকলা বিশ্ববিদ্যালয় ২০১৭ সালে বাংলাদেশ সরকারের শিক্ষা মন্ত্রণালয় কর্তৃক ও ২০২১ সালে বাংলাদেশ বিশ্ববিদ্যালয় মঞ্জুরী কমিশন কর্তৃক অনুমোদিত হয়। ঢাকা বিশ্ববিদ্যালয়ের অবসরপ্রাপ্ত অধ্যাপক ও বাংলা একাডেমির প্রাক্তন মহাপরিচালক ড. সৈয়দ মোহাম্মদ শাহেদ বিশ্ববিদ্যালয়ের উপাচার্য। বর্তমানে বিশ্ববিদ্যালয়টিতে ৩টি অনুষদের অধীনে ৫টি বিভাগ রয়েছে। সংগীত বিভাগ নাট্যকলা বিভাগ নৃত্যকলা বিভাগ ফ্যাশন ডিজাইন বিভাগ ব্যবসা প্রশাসন রবীন্দ্র সৃজনকলা বিশ্ববিদ্যালয়ের গ্রন্থাগারে ব্যবসায় প্রশাসন, ফ্যাশন ডিজাইন, সংগীত, নাট্যকলাসহ বিষয়ভিত্তিক প্রয়োজনীয় রেফারেন্স বইয়ের সংগ্রহ রয়েছে। এছাড়াও বিশ্ববিদ্যালয়ের গ্রন্থাগারে রয়েছে রবীন্দ্র—নজরুল অধ্যয়ন, অভিধান ও বিশ্বকোষ, সাময়িকী, অভিসন্দর্ভ, বাংলাদেশ অধ্যয়ন, জীবনী ও আত্মজীবনী, সাময়িকী এবং বাংলা ভাষা ও সাহিত্যের বই। রয়েছে বঙ্গবন্ধু ও মুক্তিযুদ্ধ কর্নার। সঙ্গে কিছু দুর্লভ গ্রন্থ ও সাময়িকী। শিক্ষা প্রদানের পাশাপাশি এখানে রয়েছে নিয়মিত শিক্ষাসহায়ক কার্যক্রম। শিক্ষা, সংস্কৃতি, সমাজ, বাংলাদেশের ইতিহাস—ঐতিহ্য, মুক্তিযুদ্ধ প্রভৃতি বিষয়ে নিয়মিত বক্তৃতা নিয়মিত সাংস্কৃতিক আয়োজন সংগীত—নাট্য—ফ্যাশন—আবৃত্তি ও নৃত্য প্রতিযোগিতা সাহিত্য প্রতিযোগিতা ও সাময়িকী প্রকাশ গ্রন্থপাঠ উৎসব বিতর্ক প্রতিযোগিতা বিএনসিসি কার্যক্রম আর্ট ক্যাম্প ক্রীড়া প্রতিযোগিতা বনভোজন ও শিক্ষাসফর রাতের বেলায় ক্যাম্পাসের চিত্র "অধ্যাপক আনিসুজ্জামানের প্রথম মৃত্যুবার্ষিকী পালন"। বণিক বার্তা। ১৭ মে ২০২১।  "অনুমোদন পেল আরও একটি বিশ্ববিদ্যালয়"। যুগান্তর। ২৯ জানুয়ারি ২০১৮। সংগ্রহের তারিখ ৯ জানুয়ারি ২০২২।  "রবীন্দ্র সৃজনকলা বিশ্ববিদ্যালয়ে চলছে পাঠদানের প্রস্তুতি"। রাইজিংবিডি। ১১ ফেব্রুয়ারি ২০২১।  "রবীন্দ্র সৃজনকলা বিশ্ববিদ্যালয়ের উপাচার্য সৈয়দ মোহাম্মদ শাহেদ"। বাংলাদেশ প্রতিদিন। ২১ মার্চ ২০১৯।  উইকিমিডিয়া কমন্সে রবীন্দ্র সৃজনকলা বিশ্ববিদ্যালয় সংক্রান্ত মিডিয়া রয়েছে। দাপ্তরিক ওয়েবসাইট
কায়সুল হক

কায়সুল হক (২৯ মার্চ ১৯৩৩–১৩ ফেব্রুয়ারি ২০১৬) বাংলাদেশের একজন কবি ও সাংবাদিক ছিলেন। বাংলা কবিতায় বিশেষ অবদানের জন্য তিনি ২০০১ সালে বাংলা একাডেমি পুরস্কার পান। কায়সুল হক ২৯ মার্চ ১৯৩৩ সালে অবিভক্ত বাংলার মালদহ জেলায় মাতুলালয়ে জন্মগ্রহণ করেন। তার পিতার নাম দবিরউদ্দিন আহমদ ও মাতার নাম জিন্নাতুননেসা। পৈত্রিক নিবাস রংপুর। সাত ভাই ও তিন বোনের মধ্যে তিনি ছিলেন বড়। শৈশব, কৈশোর ও যৌবন কেটেছে রংপুরে। তার স্ত্রী সালমা হক (মৃ: ৫ ফেব্রুয়ারি ২০১৬ )। তার তিন ছেলে, এক মেয়ে। সন্তানদের এক ছেলে নজরুল ইনস্টিটিউটে চাকুরি করেন। অন্য দুজনের একজন চিকিৎসক ও অন্যজন প্রকৌশলী। মেয়ে অস্ট্রেলিয়ায় প্রবাসী। কায়সুল হকের কর্মজীবন কাটে ঢাকায়। তিনি জাতীয় গ্রন্থকেন্দ্রের উপপরিচালক পদে কর্মরত ছিলেন এবং এই পদ থেকেই অবসরে যান। ১৯৫০ সালে ‘আজাদ’ পত্রিকায় তার প্রথম কবিতা প্রকাশিত হয়। ‘অধুনা’, ‘সবার পত্রিকা’, ‘কালান্তর’ ও ‘শৈলী’ সাহিত্য পত্রিকার সম্পাদক ছিলেন তিনি।   কায়সুল হকের উল্লেখযোগ্য প্রকাশিত গ্রন্থের মধ্যে রয়েছে:- স্বদেশ সংস্কৃতি ও রবীন্দ্রনাথ (২০০৪) 'আলোর দিকে যাত্রা' (২০০৬) অনিন্দ চৈতন্য (২০০৮) বাংলা একাডেমী সাহিত্য পুরস্কার (২০০১), আসাদুজ্জামান সাহিত্য পুরস্কার (২০০০), সাদত আলী আখন্দ সাহিত্য পুরস্কার (২০১৫) কায়সুল হক ১৩ ফেব্রুয়ারি ২০১৬ সালে ঢাকার গুলশানের উপশম হেলথ পয়েন্ট হাসপাতালে চিকিৎসাধীন অবস্থায় মৃত্যুবরণ করেন। মিরপুরের শহীদ বুদ্ধিজীবী কবরস্থানে তাকে সমাহিত করা হয়। "বাংলা একাডেমি সাহিত্য পুরস্কার বিজয়ী"। বাংলাদেশ জাতীয় তথ্য বাতায়ন। ১৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০২২।  আব্দুর রশিদ অর্ণব (১৩ ফেব্রুয়ারি ২০১৬)। "চলে গেলেন কবি কায়সুল হক"। দৈনিক প্রথম আলো। ৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে ":2" নামটি একাধিক বার সংজ্ঞায়িত করা হয়েছে "কায়সুল হক"। রকমারি ডট কম। সংগ্রহের তারিখ ৮ জানুয়ারি ২০২২।
আত-তিব্বুন নববী (গ্রন্থ)

আত-তিব্বুন নববী হল একটি গ্রন্থ যা শেখ ইবনে কাইয়িম আল-জাওজিয়া রচনা করেন। তিনি হিজরি অষ্টম শতাব্দীর একজন পণ্ডিত ছিলেন। তিনি ১২৯২ খ্রিস্টাব্দে দামেস্কে জন্মগ্রহণ করেন এবং ১৩৫০ খ্রিস্টাব্দে মৃত্যুবরণ করেন। তিনি ইবনে তাইমিয়ার ছাত্রত্ব গ্রহণ করেন এবং তার সাথে অনেকদিন অতিবাহিত করেন। গ্রন্থটিতে প্রচুর উপকারিতা রয়েছে[তথ্যসূত্র প্রয়োজন]। ওষুধের নিয়ম, বিরল বৈজ্ঞানিক উপকারিতা এবং সমস্যা ও তার সমাধান তুলে ধরেছেন। ইবনে কাইয়িম আল-জাওজিয়া বলেছেন: নিজের জন্য ওষুধ খাওয়া, তার পরিবার এবং সঙ্গীদের মধ্যে যারা কোনো রোগে আক্রান্ত হতো তাদের জন্য ওষুধ খাওয়ার নির্দেশনা দেওয়ার ক্ষেত্রে নবী সাল্লাল্লাহু আলাইহি ওয়াসাল্লাম এর পদ্ধতি কি? সে বিষয় এখানে আলোচনা রয়েছে। এ যৌগিক ওষুধগুলিকে "আক্রাবাযিন" বলা হয়। বরং, তাদের বেশিরভাগ ওষুধ আলাদা আলাদা ছিল। কখনও কখনও আলাদা বা যৌগিক ওষুধ ব্যবহার করত। এটি আরব, তুর্কি এবং সামগ্রিকভাবে মরুভূমির মানুষসহ বিভিন্ন জাতিগুলির বেশিরভাগ ওষুধ গ্রহণের পদ্ধতি ছিল[তথ্যসূত্র প্রয়োজন]। রোমান, গ্রীক ও ভারতের বেশিরভাগ ওষুধ অসুখ অনুযায়ী আলাদা আলাদা ছিল। চিকিৎসকরা একমত হয়েছেন যে খাবার দিয়ে চিকিৎসা করা সম্ভব। এটি থেকে ওষুধে পরিবর্তন করা হয় না। যখন এটি সাধারণ ওষুধের মাধ্যমে সম্ভব হয়, তখন এটি থেকে যৌগে পরিবর্তন করা হয় না। তারা বললেনঃ যে সকল রোগ খাদ্য ও পথ্য দ্বারা দূর করা সম্ভব ছিল, তিনি ঔষধ দিয়ে তা দূর করার চেষ্টা করেননি। তারা বললেন: ডাক্তারের ওষুধ খাওয়ানোর প্রতি অনুরাগ করা উচিত নয়, কারণ ওষুধ যদি শরীরে এমন রোগ খুঁজে না পায় যা এটি ঘটায়, বা এমন রোগ খুঁজে পায় যা তার সাথে একমত নয়, বা এমন কিছু খুঁজে পায় যা তার সাথে একমত এবং তার পরিমাণ বা গুণমান বৃদ্ধি পায়, তিনি স্বাস্থ্যের সাথে আঁকড়ে ধরেন এবং অসুস্খ করেন। ডাক্তারদের পরীক্ষাকারীরা প্রায়শই আলাদা ওষুধ ব্যবহার করেন। তিনটি মেডিকেল টিমের মধ্যে এ বিষয়ে অনুসন্ধানে জানা যায় যে, ওষুধগুলো খাদ্যের প্রকারের। যে জাতি ও সম্প্রদায়ের খাবার বেশির গ্রহণ করে না, তাদের খুব কম রোগ আছে। তাদের চিকিৎসা কম হয়। যৌগিক খাবারের আধিপত্য মানুষদের যৌগিক ওষুধের প্রয়োজন হয়। এর কারণ হ'ল তাদের রোগগুলি প্রায়শই যৌগিক হয়, তাই যৌগিক ওষুধ যাদের রয়েছে তাদের পক্ষে বেশি উপকারী এবং রোগ উপত্যকা এবং মরুভূমি একক, তাই একক ওষুধ দিয়ে তাদের চিকিত্সা করাই যথেষ্ট। এটি চিকিৎসা শিল্প অনুসারে প্রমাণ।” নবী মুহাম্মদের প্রাকৃতিক ওষুধসমূহ كتاب الطب النبوي في موقع المكتبة الوقفية http://waqfeya.com/book.php?bid=7 ওয়েব্যাক মেশিনে আর্কাইভকৃত ২০১৯-০৯-০৯ তারিখে
নগর বাউল

নগর বাউল হল একটি বাংলাদেশী রক ব্যান্ড যা ১৯৭৭ সালে কুমার বিশ্বজিৎ চট্টগ্রামে প্রতিষ্ঠা করেছিলেন। নগর বাউল ১৯৭৭ সালে শুরু হয় এবং এর আসল নাম ছিল অনুভূতি এবং এটি কুমার বিশ্বজিৎ গঠন করেছিলেন। ব্যান্ড সদস্য আইয়ুব বাচ্চু এবং জেমস অন্তর্ভুক্ত. আইয়ুব বাচ্চু ১৯৮০ সালে ব্যাংক ছেড়ে সোলসে যোগ দেন। তারা তাদের প্রথম অ্যালবাম, স্টেশন রোড প্রকাশ করেছে। জেমস, প্রধান ভোকাল এবং গিটারিস্ট, সমস্ত ট্র্যাক রচনা করেছিলেন এবং তাদের পাঁচটির জন্য গান লিখেছেন। অ্যালবামটি হিট না হলেও এগার জোনোম, আমাই জেতে দাও এবং রূপসাগরের গানগুলি মাঝারি সাফল্য উপভোগ করেছিল। ১৯৯৩ সালে, তারা তাদের দ্বিতীয় অ্যালবাম জেল থেকে বোলছি প্রকাশ করে। এই অ্যালবামটি একটি প্রধান হিট ছিল, এবং অনুভূতি একটি মূলধারার ব্যান্ড হয়ে ওঠে। ১৯৯৬ সালে, তারা তাদের তৃতীয় অ্যালবাম নগর বাউল প্রকাশ করে। ডেইলি স্টার লিখেছেন, "নগর বাউল গান গাওয়ার সম্পূর্ণ নতুন উপায়ে বাংলাদেশকে পরিচয় করিয়ে দিয়েছে"। এতে মহান কবি শামসুর রাহমানের 'উত্তর' কবিতা অবলম্বনে "তারায় তারে রোতিয়ে দেবো" "ক্লাসিক" এবং "আইকনিক" গান ছিল। ১৯৯৮ সালে, তারা তাদের চতুর্থ অ্যালবাম লেইস ফিতা লেইস প্রকাশ করে। ১৯৯৯ সালে, ব্যান্ডটির নাম ফিলিংস থেকে নগর বাউল রাখা হয়। ২০০১ সালে, তাদের পঞ্চম অ্যালবাম দুষ্টুর চেলের দোল প্রকাশিত হয়। ১৯৯৬ সাল থেকে তাদের অ্যালবামের নামানুসারে নগর বাউল নামে এটি তাদের প্রথম অ্যালবাম প্রকাশ করেছিল। "নগর বাউল জেমসের নামে গিটার"। সময়ের আলো। ১৬ জুন ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জনসংখ্যা অনুযায়ী এশিয়ার দেশসমূহের তালিকা

এটি সাধারণ জনসংখ্যার অনুমান অনুসারে জনসংখ্যা অনুযায়ী এশিয়ার দেশসমূহ এবং নির্ভরশীল অঞ্চলসমূহের তালিকা। আয়তন অনুযায়ী এশিয়ার দেশসমূহের তালিকা জনসংখ্যা অনুযায়ী সার্বভৌম রাষ্ট্র ও নির্ভরশীল অঞ্চলসমূহের তালিকা জনসংখ্যা অনুযায়ী আফ্রিকার দেশসমূহের তালিকা জনসংখ্যা অনুযায়ী আমেরিকার দেশসমূহের তালিকা জনসংখ্যা অনুযায়ী আরব দেশসমূহের তালিকা জনসংখ্যা অনুযায়ী ইউরোপের দেশসমূহের তালিকা জনসংখ্যা অনুযায়ী ওশেনিয়ার দেশসমূহের তালিকা অতীত এবং ভবিষ্যতের জনসংখ্যা অনুযায়ী দেশসমূহের নিবন্ধের তালিকায় প্রদর্শিত সূচকীয় সূত্র ব্যবহার করে, সর্বশেষ জাতীয় আদমশুমারি বা সাম্প্রতিক সরকারী অনুমান (যার অনেকগুলি তাদের নিজ নিজ কলামে উদ্ধৃত করা হয়েছে) ব্যবহার করে গণনা করা হয়েছে। It corresponds to the following formula: projection2015/proj\ction2014x100-100. এটি এই গণনার সাথে সামঞ্জস্যপূর্ণ: প্রক্ষেপণ২০১৫*বার্ষিক বৃদ্ধি/১০০। It corresponds to the formula: LN(2)/LN(growth/100+1), which produces exactly the same result as LOG10(2)/LOG10(growth/100+1). The mid-2015 demographic projection excludes the disputed territory of the Republic of Crimea and the city of Sevastopol (the so-called Crimean Federal District), although the Russian প্রাতিষ্ঠানিক অনুমান includes both of them. Special Administrative Region (SAR): Former British colony, it definitely reverted to Chinese sovereignty on July 1, 1997. It comprises the Gaza Strip and the West Bank, separated between each other by an Israeli land corridor. Special Administrative Region (SAR): Former Portuguese colony, it reverted to Chinese sovereignty on December 20, 1999.
জাসির চুক্তি

জাসি চুক্তি মলদাভিয়ার জাসি বা য়াশিতে রুশ সাম্রাজ্য ও উসমানীয় সাম্রাজ্যের মধ্যে সম্পাদিত একটি শান্তি চুক্তি। যার উদ্দেশ্য ছিল, ১৭৮৭-৯২ পর্যন্ত চলে আসা রুশ-তুর্কী যুদ্ধের ইতি ঘটানো। এর ফলে, রাশিয়ার কৃষ্ণ সাগরে আধিপত্য বৃদ্ধি হয়। উসমানীয় সাম্রাজ্যের উজিরে আজম কোকা ইউসুফ পাশা এবং রুশ রাজকুমার বেজবোরোদকো চুক্তিটিতে স্বাক্ষর করেন। রাজকুমার বেজবোরোদকো প্রিন্স পোটেমকিনের উত্তরসূরী নির্বাচিত হয়েছিলেন, যখন পোটেমকিন মারা যান।) এই জাসির চুক্তিটি ১৭৭৪ সালে সম্পাদিত কুসুক কাইনারজি চুক্তিতে হওয়া ক্রিমীয় খানাতের দখলকে আনুষ্ঠানিকভাবে রুশ সাম্রাজ্যের জন্য নিশ্চিত করে এবং ইউরোপীয় রুশ-তুর্কী সীমান্ত তৈরি করতে ইয়েদিসান (দেনিস্তার ও বাগ নদীর মধ্যখানের অঞ্চল) রাশিয়ার কাছে হস্তান্তর করা হয়। আর এশিয়ার সীমান্তকে (কুবান নদী) অপরিবর্তিত রেখে দেয়া হয়। উসমানীয় সাম্রাজ্যের ইতিহাস   Hitchens, Keith (২০১২)। "Great Powers, Small Powers: Wallachia and Georgia Confront the Eastern Question, 1768–1802"। The Balkans and Caucasus: Parallel Processes on the Opposite Sides of the Black Sea। Cambridge Scholars Publishing। পৃষ্ঠা 20। আইএসবিএন 978-1-4438-3705-7।  "Russia and Turkey signed the Treaty of Jassy"। Presidential Library of Russia। ২০০৯। সংগ্রহের তারিখ ১৯ মে ২০১৬।
গ্র্যান্ড থেফট অটো: স্যান আন্দ্রেয়াস

গ্র্যান্ড থেফট অটো স্যান আন্ড্রেয়াস একটি ২০০৪ সালের অ্যাকশন-অ্যাডভেঞ্চার গেম যা রকস্টার নর্থ দ্বারা বিকাশিত এবং রকস্টার গেমস দ্বারা প্রকাশিত। এটি গ্র্যান্ড থেফট অটো সিরিজের পঞ্চম প্রধান এন্ট্রি, ২০০২ এর গ্র্যান্ড থেফট অটো: ভাইস সিটি এবং সামগ্রিকভাবে সপ্তম কিস্তি। এটি প্লেস্টেশন টু এর জন্য অক্টোবর ২০০৪ সালে, মাইক্রোসফ্ট উইন্ডোজ এবং এক্সবক্সের জন্য জুন ২০০৫ এবং ম্যাক ওএস এক্স এর জন্য নভেম্বর ২০১০ সালে মুক্তি পায়। গেমটি একটি উন্মুক্ত বিশ্ব পরিবেশের মধ্যে সেট করা হয়েছে যা খেলোয়াড়রা তাদের অবসর সময়ে অন্বেষণ এবং যোগাযোগ করতে পারে। গল্পটি প্রাক্তন গ্যাংস্টার কার্ল "সিজে" জনসনকে অনুসরণ করে, যিনি তার মায়ের হত্যার পরে দেশে ফিরে আসেন এবং দুর্নীতিগ্রস্ত কর্তৃপক্ষ এবং শক্তিশালী অপরাধীদের সাথে সংঘর্ষের সময় তার প্রাক্তন গ্যাং গ্রোভ স্ট্রিট এবং অপরাধের জীবনে ফিরে আসেন। কার্লের যাত্রা তাকে মার্কিন যুক্তরাষ্ট্রের কাল্পনিক রাজ্য স্যান আন্ড্রেয়াস জুড়ে নিয়ে যায়, যা ক্যালিফোর্নিয়া এবং নেভাদা ভিত্তিক এবং তিনটি প্রধান শহরকে ঘিরে: লস সান্তোস (লস অ্যাঞ্জেলেস দ্বারা অনুপ্রাণিত), সান ফিয়েরো (সান ফ্রান্সিসকো) এবং লাস ভেনতুরাস (লাস ভেগাস)। গেমটিতে বিশ্বের অনেক বাস্তব-জীবনের উপাদানের উল্লেখ রয়েছে, যেমন এর শহর, অঞ্চল এবং ল্যান্ডমার্ক, এর প্লটটি নব্বইয়ের দশকের গোড়ার দিকে লস অ্যাঞ্জেলেসে বাস্তব জীবনের মধ্যে প্রতিদ্বন্দ্বিতা সহ বেশ কিছু বাস্তব জীবনের ঘটনার উপর ভিত্তি করে। স্ট্রিট গ্যাং, ১৯৮০ এবং ১৯৯০ এর দশকের গোড়ার দিকে ক্র্যাক মহামারী, এলএসপিডি রামপার্ট কেলেঙ্কারি এবং ১৯৯২ লস অ্যাঞ্জেলেস দাঙ্গা। এর পূর্বসূরীর বিপরীতে, সান আন্দ্রেয়াস গেমপ্লে উপাদানগুলি চালু করেছিল যা পরবর্তী গেমগুলিতে অন্তর্ভুক্ত করা হয়েছিল, যার মধ্যে রয়েছে আরপিজি -শৈলীর মেকানিক্স, পোশাক এবং গাড়ির উভয় উপস্থিতি সহ কাস্টমাইজেশন বিকল্প, ক্রিয়াকলাপ এবং মিনি-গেমগুলির একটি বিস্তৃত অ্যারে, এবং জুয়া খেলার অন্তর্ভুক্তি। অনেক পর্যালোচকদের দ্বারা সর্বকালের সর্বশ্রেষ্ঠ ভিডিও গেমগুলির মধ্যে একটি হিসাবে বিবেচিত, সান আন্দ্রেয়াস মুক্তির পরে সমালোচকদের প্রশংসা পেয়েছে, এর সঙ্গীত, গল্প এবং গেমপ্লে এবং এর গ্রাফিক্স এবং এর নিয়ন্ত্রণের কিছু দিকগুলির জন্য সমালোচনার সাথে প্রশংসা পেয়েছে। এটি ২০০৪ সালের সর্বাধিক বিক্রিত ভিডিও গেম ছিল এবং ২০১১ সাল পর্যন্ত বিশ্বব্যাপী ২৭.৫ মিলিয়ন কপি বিক্রি হয়েছিল, এটি সবচেয়ে বেশি বিক্রি হওয়া প্লেস্টেশন টু গেম এবং সর্বকালের সেরা বিক্রি হওয়া ভিডিও গেমগুলির মধ্যে একটি। এর পূর্বসূরীদের মতো, স্যান আন্ড্রেয়াস শিল্পের মধ্যে এর সুদূরপ্রসারী প্রভাবের জন্য ভিডিও গেমগুলিতে একটি ল্যান্ডমার্ক হিসাবে উল্লেখ করা হয়। গেমটির সহিংসতা এবং যৌন বিষয়বস্তু ছিল অনেক জনসাধারণের উদ্বেগ এবং বিতর্কের উৎস। বিশেষ করে, একটি প্লেয়ার-নির্মিত সফ্টওয়্যার প্যাচ, "হট কফি মোড" নামে ডাকা হয়, যা পূর্বে লুকানো যৌন দৃশ্যকে আনলক করে। গেমটির একটি রিমাস্টার সংস্করণ ‌‍‍‍২০১৩ সালে অ্যান্ড্রয়েড এবং আইওএস এর জন্য,উইন্ডোজ ফোন, ফায়ার ওএস এবং এক্সবক্স ৩৬০ এর জন্য ২০১৪ সালে এবং প্লেস্টেশন ৩ এর জন্য ২০১৫ সালে প্রকাশিত হয়েছিল। ২০১৮ সালের জুনে, গেমটি ব্যাকওয়ার্ড সামঞ্জস্যের মাধ্যমে এক্সবক্স ১-এর জন্য উপলব্ধ করা হয়েছিল। সাবটাইটেল দ্য ডেফিনিটিভ এডিশন সহ একটি উন্নত সংস্করণ ২০২১ সালে প্রকাশিত হয়েছিল এবং Oculus Quest 2-এর জন্য একটি ভার্চুয়াল রিয়েলিটি সংস্করণ তৈরি করা হচ্ছে। সিরিজের পরবর্তী প্রধান এন্ট্রি, গ্র্যান্ড থেফট অটো IV, এপ্রিল ২০০৮ সালে মুক্তি পায়।